Mavzu : Oddiy differensial tenglamalar sistemasi uchun chegaraviy masalani yechishning sonli usullari. Reja: Kirish I bob. Oddiy differensial tenglamalar

|
Mavzu : Oddiy differensial tenglamalar sistemasi uchun chegaraviy masalani yechishning sonli usullari. Reja: Kirish I bob. Oddiy differensial tenglamalar
|
bet | 1/8 | Sana | 08.12.2023 | Hajmi | 137,09 Kb. | | #113705 |
Bog'liq DURDONA KURS ISHI
Mavzu : Oddiy differensial tenglamalar sistemasi uchun chegaraviy masalani yechishning sonli usullari.
Reja:
Kirish
I BOB. Oddiy differensial tenglamalar .
Oddiy differensial tenglamalar haqida tushuncha.
Chegaraviy masala haqida tushuncha.
Chegaraviy masalani yechish usullari.
II BOB. Oddiy differensial tenglamalar sistemasi uchun chegaraviy masalani yechishning sonli usullari.
2.1 ODT uchun chegaraviy masalalarni (ChM) yechish usullari tasnifi.
2.2 Koshi va Eyler usuli.
Xulosa
Ilova
Foydalanilgan adabiyotlar ro’yxati
Kirish.
Kompyuterning qoʻllanilish sohalaridan biri mexanika, texnika, telemommunikatsiyaning koʻpgina ob’ektlarida yuz beradigan baʼzi jarayonlarning matematik modellarini hisoblash usullari va kompyuterlarning dasturiy vositalari yordamida tahlil qilish dolzarb muammo boʻlib qolmoqda. Hisoblash usullari va kompyuterlarning zamonaviy imkoniyatlari birgalikda tadqiqot jarayonlari va obyektlarining shu paytgacha nomaʼlum xususiyatlarini ochishga va, shu asnoda, texnologik jarayonlarni takomillashtirishga xizmat qilmoqda. Ushbu uslubiy koʻrsatmaning mavzusi ham hisoblash usullari va kompyuterning ilmiy tadqiqot ishlarida qoʻllanilishiga bog`liq boʻlib, oʻquv-uslubiy, ilmiy va amaliy jihatdan dolzarbdir. Koʻplab sohalardagi jarayonlarning matematik modeli oddiy yoki xususiy hosilali differensial tenglamalar nomi bilan yuritiladi. Eng koʻp tarqalgan Koshi masalasi bu boshlangʻich shart bilan berilgan masalalardir. Ana shu boshlangʻich shartlar asosida masalani yechish jarayoni osonroq bajariladi. Boshqa turdagi masalalar – chegaraviy masalalar (masalan, chekli shartlar yoki oraliq nuqtalarda shartlari berilgan masalalar) – maxsus uslublar yordamida yechiladi, xususan ularning baʼzilari unga ekvivalent boʻlgan boshlangʻich shartli masalalarga keltirib yechiladi. Bunday masalalarni yechish usullarining ikkita guruhi mavjud: bir qadamli va koʻp qadamli usullar. Birinchi guruhga kiruvchi usullar funksiyaning keyingi nuqtadagi qiymatini topish uchun uning dastlab bitta nuqtadagi, ikkinchi guruhda esa bir nechta nuqtadigi qiymati berilishini talab qiladi. Ushbu uslubiy koʻrsatmada birinvhi tartibli oddiy differensial tenglamalarni bir qadamli sonli usullar yordamida taqribiy yechish masalasi qaraladi. Ushbu ishning maqsadi – bu bakalavr talabalarga birinvhi tartibli oddiy differensial tenglamalarni va tenglamalar sistemasini, ularni yechish usullarining qisqacha nazariy maʼlumotlarini, ularni sonli yechishning bir qadamli usullarini, ularning algoritmini, hisob dasturini yaratishni, har xil qiziqarli amaliy masalalarni sonli yechishni, Koshi masalasini bir qadamli usullar bilan sonli yechishda matematik paketlardan samarali foydalanishni oʻrgatish. Birinchi tartibli oddiy differensial tenglamalar bilan berilgan Koshi masalalarini bir qadamli sonli usullardan foydalanib taqribiy yechishda bu boʻlimlarda qoʻllaniladigan uslublarni bilish zarur. Ular hisoblash 4 usullarining asosiy boʻlimlarida qoʻllaniladigan elementar almashtirishlar va hisoblashlarning buyruqlaridan foydalanish imkonini beradi. Amalda ixtiyoriy matematik paket yordamida amalga oshirish mumkin boʻlgan “elementar” hisoblashlar va almashtirishlar zanjiri murakkab masalalarni ham yechish imkonini beradi (masalan, Koshi masalasi, chegaraviy masalalarni yechish). Ushbu uslubiy koʻrsatmada: birinvhi tartibli oddiy differensial tenglamalar bilan berilgan Koshi masalasi yuqori aniqlikdagi bir qadamli sonli usullar bilan taqribiy yechilgan; tadbiq uchun mexanikaga oid aniq amaliy masalalar sonli yechilgan; sonli hisob algoritmi yaratilgan; hisob dasturi matematik paketlarda tuzilgan, natijalar aniq yechimlar bilan taqqoslangan. Ushbu uslubiy koʻrsatma talabalarga "Sonli usullar va dasturlash" fanini yanada chuqurroq oʻzlashtirishga yaqindan yordam beradi. Mazkur uslubiy koʻrsatmadan turdosh taʼlim yoʻnalishlar bakalavr talabalari hamda fakultet magistrantlari, yosh ilmiy xodimlar va tadqiqotchilar ham foydalanishlari mumkin. Ushbu uslubiy ko‘rsatmani tayyorlash jarayonida rus va ingliz tillaridagi bir qator darslik va o‘quv qo‘llanmalardan hamda Internet tarmog‘idagi katta hajmdagi ma’lumotlardan bevosita foydalanildi. Ushbu adabiyotlar ro‘yxati uslubiy ko‘rsatmaning oxirida keltirildi. Uslubiy ko‘rsatmaning kamchiliklarini bartaraf etishga va uning sifatini oshirishga qaratilgan barcha fikr va mulohazalarni minnatdorchilik bilan qabul qilamiz.
|
|
Bosh sahifa
Aloqalar
Bosh sahifa
Mavzu : Oddiy differensial tenglamalar sistemasi uchun chegaraviy masalani yechishning sonli usullari. Reja: Kirish I bob. Oddiy differensial tenglamalar
|